Киберсигурност без отлагане: Какво трябва да направите още сега?
2026-04-28 13:30 - 17:30 (Europe/Sofia)
Включете се в събитието на 28 април 2026г., където ще научите повече за нормативните изисквания към бизнеса в областта на киберсигурността, както и конкретни насоки за всички етапи от процеса за постигане на съответствие и готови рамки за работа.
Българската стопанска камара и Entreprise Europe Network в сътрудничество с адвокатско дружество „Тончева и партньори“ и CyberXperts, организират събитие, на тема „Киберсигурност без отлагане: Какво трябва да направите още сега?“.
Изискванията на Директивата NIS2 на ЕС вече са част от българското законодателство с измененията на Закона за киберсигурност, в сила от 13.02.2026 г.
Целта на това събитие е да предостави на бизнеса ясен, практичен и приложим подход за постигане на съответствие с новите изисквания на Закона.
Фокусът е върху реалните действия ,които организациите трябва да предприемат в кратки срокове.
Участниците ще получат конкретни насоки за всички етапи на процеса, както и практически примери и готови рамки за работа.
Събитието включва демонстрации на съвременни решения за киберсигурност, които подпомагат организациите в постигането и поддържането на съответствие.
Обучението ще се проведе на 28 април 2026 г. в сградата на БСК.
Регистрацията започва от 13:30ч.
Събитието ще продължи от 14:00 до 17:30ч.
Програмата ще включва:
Как да започнем: Първи стъпки към NIS2 съответствие

Какво означава NIS2 за бизнеса в България
Как се прави първоначален одит (gap assessment)
Подходи и рамки (напр. ISO 27001, NIST)
Как да четем и анализираме резултатите от одита

Управление на риска и ролята на ръководството (чл. 20)

Какво изисква закона от управленските екипи
Какво трябва да съдържа задължителното обучение за ръководството
Как се прави ефективен risk assessment
Топ 10 най-често срещани кибер заплахи и как да ги адресираме

Административни контроли и документация

Списък на задължителни политики и процедури според NIS2
Как да изградим устойчива система за управление на сигурността
Практически примери и шаблони

Технологични решения в подкрепа на съответствие с NIS2

Демонстрация на решения за защита и мониторинг
Преглед на платформи Cynet и N-able
Как технологиите подпомагат изпълнението на регулаторните изисквани

За кого е събитието
Събитието е насочено към:

Организации, попадащи в обхвата на NIS2
Управители и изпълнителни директори
IT мениджъри и системни администратори
Специалисти по информационна сигурност

Какво ще получите

Ясен план за действие за постигане на NIS2 съответствие
Как да започнете и какво да приоритизирате
Реални примери и практически подход
Какви са най-честите рискове и как да ги управлявате
Конкретни насоки за политики, процедури и контролни механизми
Технологични решения, които улесняват процеса
Конкретни отговори на зададените въпроси.

Лектори на събитието ще бъдат:
Янита Тончева е адвокат с 29 години юридическа практика и богат опит като консултант на корпоративни клиенти в областта на M&A, регулациите, корпоративното, търговското и публичното право. Съчетава задълбочена правна експертиза със стратегическо мислене и подкрепя компании в процеси на растеж, трансформация и разширяване. Консултира международни институции, държавни органи и бизнес клиенти по сложни правни и структурни въпроси, включително инвестиции, партньорства и устойчиво развитие. Основател и управляващ съдружник на Адвокатско дружество „Тончева и партньори“ и „Модус Консулт“ ЕООД, с активен принос към социалната отговорност, правното образование и устойчивото развитие.
Любомир Тулев е основател и изпълнителен директор на CyberXperts и водещ експерт по киберсигурност с международно признати сертификати в сферата. Специализиран в разследване на киберпрестъпления, с опит в ГДБОП, в сътрудничество с Интерпол и Европол, отличен от ФБР като един от най-добре подготвените специалисти в света в дигиталните разследвания. Също така с над 10 години опит в изграждане и внедряване на цялостни стратегии за киберсигурност във водещи технологични компании в частния сектор. Днес Любомир съдейства на малки и големи организации да се защитят ефективно срещу нарастващите киберпрестъпления и води сертификационни и университетски програми за следващото поколение експерти в България, Европа и Близкия изток.
Участието е безплатно, но изисква предварителна регистрация.
Може да се регистрирате ТУК

Регионалната конференция на Лидер.БГ и Тракия икономическа зона събира бизнеса в Пловдив
2026-04-28 15:00 - 17:00
На 28 април 2026 г. Пловдив ще застане в центъра на икономическото и инвестиционното развитие на България, превръщайки се в естествения епицентър на бизнеса, индустрията и стратегическите възможности. От 15:00 ч. в TEZ Event Center ще се проведе Регионалната бизнес конференция на Лидер.БГ – мащабен форум, който събира на едно място бизнеса, институциите, инвестиционната общност и международни партньори около една обща цел: устойчив растеж и нови възможности за региона.
Събитието се реализира в стратегическо партньорство с Тракия икономическа зона – най-големия публично-частен индустриален парк в България и Източна Европа, превърнал се в символ на модерната индустриална трансформация и привличането на мащабни инвестиции. Провеждането на конференцията под патронажа на областния управител на област Пловдив – проф. д-р Владислав Попов, допълнително подчертава значимостта на форума за икономическото бъдеще на региона.
Очакваното присъствие на над 200 представители на водещи компании от страната и чужбина, заедно с международни инвеститори и стратегически партньори, превръща събитието в платформа от ново поколение – място за реални бизнес решения, силни партньорства и визия за следващото ниво на развитие. Пловдив не просто привлича внимание – той уверено се утвърждава като една от най-силните инвестиционни и индустриални дестинации в Югоизточна Европа.
Конференцията ще бъде открита с официални приветствени слова от ключови институционални и бизнес лидери, сред които проф. д-р Владислав Попов – областен управител на област Пловдив, инж. Пламен Панчев – основател и изпълнителен директор на Тракия икономическа зона, адв. Виктор Гугушев – председател на Българо-румънската търговска камара и почетен консул на Румъния в България, Бурхан Немутлу – председател на Българско-турската търговско-индустриална камара, Юлиян Балчев – главен секретар на Българската агенция за инвестиции и Биляна Георгиева – изпълнителен директор на Лидер.БГ.
Специален акцент в програмата е участието на златния спонсор на инициативата „Регионални бизнес конференции на Лидер.БГ“ за 2026 г. – Shell, които ще представят съвременни решения за управление на автопаркове, обединяващи горивни карти, широка мрежа от обекти в България и Европа, контрол и сигурност в едно цялостно решение.
Събитието се реализира с официален медиен партньор Българска национална телевизия, което гарантира висока видимост и национално отразяване.
Програмата включва три тематични дискусионни панела, които обхващат ключовите двигатели на съвременния бизнес:

Инвестиции, растеж и бизнес среда – с участието на Smart Factoring, Адванс експертни оценки, CTP и Lead Vision;
Иновации и технологии – с представители на ABB, STAMH, Up Tombou и Toki;
Икономическа сигурност и устойчива бизнес среда – с участието на Balkansworks, Агенция за сигурност „Скорпио“ и Maple Bear Пловдив.

Сред ключовите акценти е ексклузивната презентация на Schwarz Digits, която ще представи визията за дигиталния суверенитет в Европа и новите модели за сигурна и устойчива дигитална инфраструктура.
Конференцията ще завърши с бизнес нетуъркинг и коктейл, предоставящ възможност за директни контакти между участници, партньори и инвеститори, както и достъп до експо зоната с водещи компании, сред които АПИС, Регионален хъб по биоикономика Пловдив, Порше Пловдив, ETEM, Hörmann, Пощенска банка и NTZ Транспорт.
Специално участие ще имат Порше Пловдив, които ще представят новите модели Audi Q3, Q5 и A6, предоставяйки възможност за тест драйв на място.
Партньори на събитието са Тракия икономическа зона (ТИЗ) като стратегически партньор, Българската агенция за инвестиции (БАИ), Изпълнителна агенция за насърчаване на малките и средните предприятия (ИАНМСП), Българо-румънската търговска камара (BRCC), Българо-турската търговско-индустриална камара (BULTISAD), Българският форум на бизнес лидерите (BBLF) и други.
Със своята силна програма, висок профил на участниците и стратегически партньорства, събитието се утвърждава като едно от най-значимите бизнес събития в България през 2026 г.
Работният език е български, със симултанен превод на английски език.
👉 Повече информация и програма:
https://lider.bg/regionalna-biznes-konferencziya-plovdiv-2026/
📍 Локация:
Google Maps: https://maps.app.goo.gl/RvF2bMQ39Vv2JXDz5
👉 Участието е безплатно, със задължителна регистрация:
https://luma.com/3bzhxrxo
Станете част от срещата, в която бизнес разговорите водят до реални партньорства, а идеите – до действия.

Investor Day 2026
2026-04-29
Българският капиталов пазар продължава да се развива с ускорени темпове, а Българска фондова борса като негов основен двигател има удоволствието да организира за трета поредна година едно от най-големите инвестиционни събития в България – Investor Day 2026.
Тазгодишното издание ще постави акцент върху новата инвестиционна реалност. През 2026 г. засилващата се динамика около Еврозоната укрепва пазарната надеждност и дългосрочното инвеститорско доверие. Положителните очаквания за инвестиционен растеж и корпоративна експанзия увеличават необходимостта от ефективни решения на капиталовия пазар, които подпомагат компаниите да ускорят своя мащаб и конкурентоспособност.
Investor Day е единственият специализиран борсов форум в региона, който свързва едни от икономически най-значимите български компании с водещи частни, стратегически и институционални инвеститори.
Investor Day събира на едно място всички участници на капиталовия пазар, сред които утвърдени компании от над 17 икономически сектори, финансови анализатори, български и чуждестранни инвеститори, банки и инвестиционни посредници, като предоставя платформа за обсъждане на пазарните тенденции, икономическите перспективи пред България в условията на динамично променящата се глобална икономика и възможностите за финансиране на растежа на компаниите чрез пазарите на Българска фондова борса.

Запознайте се с ключови фигури от инвестиционния свят и научете от първо лице за актуалните прогнози за развитието на пазара в България и Европа.
Срещнете се с представители на водещи компании от секторите технологии, финанси, производства, биомедицина, недвижими имоти, зелена енергия и др.
Участвайте в разговори, които оформят бъдещето на финансовите пазари в България.

Дата: 29 април 2026 г.
Място: Grand Hotel Millennium, София
Подробна програма може да откриете ТУК
РЕГИСТРИРАЙТЕ СЕ до 22 април 2026 г.

NEXT LEVEL HR 2026: Между щастието и продуктивността – къде се губи резултатът?
2026-04-30
Организациите стават по-ефективни, процесите се оптимизират, технологиите ускоряват всяка дейност, а очакванията към служителите растат с всяка изминала година. Говорим за ангажираност, благополучие и смисъл, изграждаме стратегии за задържане на таланти и инвестираме в развитието им.
И въпреки това си задаваме въпросът: защо резултатите често не го доказват? Защо продуктивността не следва инвестициите, а усещането за „работеща система“ все по-често се разминава с реалността?
Събитието NEXT LEVEL HR 2026, организирано от списание „Мениджър“ се завръща през 2026 г. с фокус върху въпроса „Работата място за щастие ли е?“ и keynote от международни лектори.
Запазете своето място още сега. Купете билети оттук.
В България над 3 милиона души са активно заети, а повече от 60% заявяват, че са удовлетворени от работата си, въпросът не е дали хората са щастливи на работното си място, а дали това води до реални резултати, продуктивност и устойчив бизнес.
Сред ключовите акценти в програмата е участието на Никлас Пирдол – международно признат лектор, експерт по човешко представяне и стратегия за таланти. Той е вдъхновил над 10 000 души на четири континента, има публикувани изследвания в областта на развитието на таланти и е съавтор на книга за мотивацията. Неговата keynote лекция поставя фокус върху връзката между развитието на хората, лидерството и дългосрочните резултати.
В програмата участие ще вземе и Берна Озтиназ, президент на Европейската асоциация по управление на хора, която ще открие дискусията с keynote, посветен Директивата на ЕС за прозрачност в заплащането (Директива (ЕС) 2023/970).
Първият панел ще продължи в дискусия за прозрачността във възнагражденията – кога тя изгражда доверие и кога разкрива структурни слабости в организациите. В разговора се включват Берна Озтиназ, президент, Европейска асоциация по управление на хора, доц. д-р. Щерьо Ножаров, икономист, и Пламен Макавеев, изпълнителен директор, Manpower България, с модератор Мирослава Маркова, мениджър отдел „Човешки ресурси“, „ВМ Финанс Груп“.
В разговора: “Новото лице на HR: по-малко администрация, повече време за хората”, ще се включат: Мартин Орешарски, директор „Удостоверителни услуги“, „БОРИКА“ АД и Йорданка Костова, генерален мениджър „Човешки ресурси“, „Пощенска банка“.
Темата за ефективността продължава с панела „Заплатите растат, продуктивността – не“, който ще анализира разминаването между възнаграждения и реални резултати. Участници са Адриан Николов, старши икономист, „Институт за пазарна икономика“, Калоян Петров, професионален коуч и Ваня Богданова, управител, HR Steps.
Във фокуса на дискусиите ще бъде и въпросът за растежа – защо някои от най-успешните организации съзнателно не увеличават броя на служителите си, а инвестират в ефективност, технологии и автономия. По темата ще говори Анна Габровска, ръководител отдел „Култура и човешки капитал“, „Филип Морис България“.
Микромениджмънтът, като широко разпространена практика в организациите – също ще бъде поставен под въпрос. В много компании контролът се представя като грижа, а липсата на доверие – като „внимание към детайла“. Микромениджмънтът не се разпознава като проблем, а като стандарт. В панела участват Владимир Борачев, професионален сертифициран и акредитиран коуч, Роси Кузманова, директор „Управление на човешкия капитал“, „Първа инвестиционна банка“, които ще разгледат границата между контрол и доверие в управлението.
Събитието ще продължи с разговор за Agentic AI – автономни системи, които не просто изпълняват задачи, а вземат решения и се учат. Участник е Атанас Киряков, президент, Graphwise.
Форумът ще завърши с дискусията „Трудната HR истина за ангажираността“, която поставя под съмнение идеята за щастието като бизнес KPI. В разговора участват Нели Запрянова, психолог и консултант по когнитивно-поведенческа терапия, Румяна Босева, управляващ партньор, ARS Bulgaria, с модератор Михаил Стефанов, Culture and Talent Manager, Aurubis Bulgaria.
NEXT LEVEL HR 2026 не предлага готови отговори. Той поставя трудните въпроси – за заплатите, продуктивността, управленската култура и ролята на HR в реалния бизнес.
И най-важното – събира хората, които са готови да ги обсъждат открито.
NEXT LEVEL HR 2026 ще завърши с networking с над 350 HR професионалисти и лидери. Не пропускайте шанса да сте част от събитието.
Купете своите билети сега.
Членовете на БСК ползват 10% отстъпка от цената на билетите с промокод: partner10.

***********
ГЕНЕРАЛЕН ПАРТНЬОР: ARS
ОСНОВНИ ПАРТНЬОРИ: Borica; Philip Morris Bulgaria
С ПОДКРЕПАТА НА: Fibank; HR Steps; Manpower Bulgaria; In Your Hands; Aurubis; Graphwise; HR One; Bottega
ИНСТИТУЦИОНАЛНИ ПАРТНЬОРИ: Българска стопанска камара; Френско-българска търговска и индустриална камара; Confindustria Bulgaria; BASSCOM;
МЕДИЙНИ ПАРТНЬОРИ: Българска национална телевизия; Dir.bg

Практическа конференция "Митническите представители в новата европейска реалност: реформа, дигитализация и отговорност“
2026-05-05 08:00 - 17:00
Националната организация на митническите агенти (НОМА) и Паневропейската конфедерация на митническите агенти (CONFIAD) отправят покана към своите членове и партньори за участие в
Практическа конференция „Митническите представители в новата европейска реалност: реформа, дигитализация и отговорност“
12 май 2026 г. (вторник)
хотел Intercontinental Sofia, гр. София
ПРОГРАМА:
09:00 – 9:30 Регистрация пред зала Библиотека
09:30 – 09:45 Откриване на Конференцията
09:45 – 10:30 Панел 1. Европейската митническа реформа – Confiad
Лектори: EnrikaNaujoke-Director | CustomsClear/Yves Melin/Dr. Massimo De Gregorio

Реформа на Съюзен митнически кодекс – какво реално се променя
EU Customs Data Hub – край на декларационния модел?
Централизация на контрола на ниво ЕС
Нискостойностни пратки (e-commerce explosion)- Yves Melin
Въздействие върху митническите представители
Модерирана дискусия

10:30 – 11:00 Кафе-пауза
11:00 – 12:00 Панел 2. Дигитализация и опростяване на митническите формалности – Агенция Митници
Лектори: Пламен Павлов – зам.-директор АМ / Илиана Цоловска – директорр на Дирекция „Последващ контрол“ АМ [tbc]

Дигитализация на формалностите – реално облекчение или повече контрол?
Централизирано оформяне и единна точка на контакт
Връзка между системите (митници, други регулатори, ЕС платформи)
Практически проблеми при внедряване
ОИО + новият формат Trust & Check Traders
Модерирана дискусия с лекторите от Агенция „Митници“

12:00 – 13:00 Панел 3. CBAM – реалност и напрежение
Лектори: ИАОС [tbc], Десислава Банчева, Yves Melin

Практическо прилагане на Регламент (ЕС) 2023/956
Роля на митническия агент в CBAM процеса
Връзка митници – CBAM – други органи
Административна тежест за бизнеса
Модерирана дискусия

13:00 – 14:00 Обяд
14:00 – 14:40 Панел 4. Различия в ЕС – реалността на вътрешния пазар – CONFIAD
Лектори: Irene Guardiola, Piero Bellante, Dr. Massimo De Gregorio

Различни митнически практики в ЕС
Национални модели за лицензиране и сертифициране
Конкурентни предимства на отделни държави
Практически примери от държави членки
Модерирана дискусия

14:40 – 15:00-Представяне на партньор на събитието – LEVIA HUB
15:00 – 15:30 Кафе-пауза
15:30 – 16:00 Панел 5. „Митническото обслужване – гледната точка на бизнеса“ – БСК
Лектор: Станислав Попдончев, зам.-председател и главен финансов директор на БСК

Представяне на резултатите от анкета сред бизнеса
Основни предизвикателства при внос и износ
Очаквания към митническите представители
Административна тежест и ефективност
Модерирана дискусия

16:00 – 16:15 Закриване на Конференцията
***
16:30 – 18:00 Общо събрание на НОМА /Социална програма за чуждестранните участници в Конференцията
***
Конференцията ще бъде изпълнена с дискусии по теми, свързани с митническите дейности и работата на митническите представители в България и в страните членки на ЕС. Не пропускайте тази възможност да задълбочите разбиранията си за най-новите предизвикателства в бранша, да получите отговори на интересуващите Ви въпроси, да се запознаете с чуждия опит или да споделите Вашия с колеги.
Работен език на конференцията: български и английски с осигурен симултантен превод
Онлайн регистрация за конференцията
ВКЛЮЧЕТЕ СЕ И В НАШАТА АНКЕТА (до 7 май) ТУК!

Global Innovation Summit 2026 (Базел, Швейцария)
2026-05-06
Час и място

06.05.2026 г., 10:00 ч. – 19:00
Messe Basel, Messepl. 10, 4058 Basel, Швейцария

За събитието

Глобалната среща на върха за иновации 2026 е вашата възможност да стартирате своя иновационен проект с международни партньори, да укрепите бизнеса си и да проучите подходящи възможности за финансиране в над 40 държави.
Еднодневното събитие ще се проведе в сряда, 6 май 2026 г., в Messe Basel, Швейцария.
Защо да присъствате на Глобалната среща на върха за иновации 2026?
Глобалната среща на върха за иновации е редовна среща, организирана в рамките на Eureka, най-голямата световна мрежа за подкрепа на съвместни иновации.
Изданието през 2026 г. се организира от швейцарския председател Eureka, представляван от Innosuisse, и се фокусира върху иновациите в биотехнологичната индустрия, съчетани с базови технологии и услуги като дигитализация, транслационни изследвания и разработки, химия, производство, контрол и процеси на контрол на качеството и др.
Тя ще включва международна публика, вдъхновяващи основни доклади и силен фокус върху намирането на партньори за международни проекти. С очаквани хиляда участници, срещата на върха предлага уникална възможност да превърнете идеите си в действия в глобален мащаб.
Глобалната среща на върха за иновации се провежда едновременно с ежегодния Швейцарски ден на биотехнологиите и има за цел да свърже швейцарската биотехнологична екосистема с глобалния бизнес и наука, за да се засили международното сътрудничество.

Разгледайте международното сътрудничество
Създайте смислени връзки за финансиране на проекти
Учете се от лидерите в индустрията
Вдъхновете се
Бъдете с една крачка напред
Насладете се на преживяването
Участвайте безплатно

Регистрирайте се тук!

За повече информация:
Миряна Недева
m.nedeva@bia-bg.com

FUTUREBUILD Connects
2026-05-12 - 2026-05-14
Час и място

12.05.2026 г., 10:00 ч. – 14.05.2026 г., 19:00 ч.
Halls S2 – S4, Excel London, 1 Western Gateway, London E16 1XL, Великобритания

За събитието

Добре дошли на индивидуалните срещи на Futurebuild 2026!
Като част от Futurebuild 2026, Innovate UK е домакин на индивидуални срещи, където ще имате възможност да се свържете с ключови лица, вземащи решения, и експерти от индустрията от Обединеното кралство и от чужбина, в организирана обстановка в един и същи ден.
Провеждано ежегодно в лондонския Excel, то свързва вземащите решения в индустрията, революционните и променящите се личности, за да изследват материали, решения и идеи, оформящи по-добра застроена среда.
Трябва да се регистрирате за безплатния билет за Futurebuild, за да получите достъп до зоната за изложение и срещи: Futurebuild London | Бъдещето на застроената среда.
Регистрирайте се тук!
Как се възползват участниците от участието в събитието?
Като делегати или изложители, можете да отделите време, за да представите бизнеса си по време на индивидуални срещи. Можете да споделите знанията си, за да изградите сътрудничество, да се възползвате от възможностите във Великобритания и чужбина и да откриете иновативни разработки в света на устойчивото строителство и новите материали.
По-конкретно, можете:

Да повишите осведомеността за вашите продукти и услуги
Да откриете пазарни възможности, бариери и ключови прозрения
Да изградите и откриете взаимоотношения с потенциални бизнес партньори
Да научите ключови идеи за стимулиране на растежа, сътрудничеството и икономическите предимства
Да се ​​срещнете със специалисти по иновации и растеж, за да ви посъветват относно подкрепата за растежа

За да увеличите максимално възможността, трябва да подготвите онлайн профил преди деня, за да представите вашите продукти и услуги и да резервирате предварително индивидуалните си срещи. В деня на събитието ще присъствате лично на вашите 20-минутни срещи.
В първия ден на Futurebuild, 12 май 2026 г., ще се проведат само предварително резервирани срещи, не е възможно да се резервират срещи в самия ден.
Ако не можете да присъствате лично на Futurebuild, ви предлагаме възможността да се срещнете онлайн на 13 и 14 май. Въпреки това, силно ви препоръчваме да посетите изложението на живо.
Кой може да участва?
Събитието за намиране на партньори е отворено за всеки, който има интерес към строителния сектор на Обединеното кралство.
Приветстваме и професионалисти от други сектори, които желаят да научат повече за строителството и устойчивото строителство на Обединеното кралство; сектори с голямо значение са:

Материали
Модерно производство
Възобновяема енергия
Зелени иновации
Кръгова икономика
Социална устойчивост
Оформяне на пространството и устойчива инфраструктура

Възможности за работа в мрежа: Събитието предоставя чудесна възможност да се срещнете и свържете със съмишленици, както и с експерти във вашата област. Можете да създадете ценни връзки, които могат да ви помогнат да развиете кариерата или бизнеса си.
Споделяне на знания: Събитието включва експертни лектори, които споделят своите прозрения и знания по определена тема. Това може да предостави на участниците нови идеи, перспективи и стратегии, които те могат да приложат в работата или личния си живот.
Изградете разпознаваемост на марката: Ако сте собственик на бизнес или предприемач, участието в събитието може да бъде чудесен начин да изградите разпознаваемост на марката и да се свържете с потенциални клиенти.
Разгледайте нови продукти и услуги: Събитието представя нови продукти и услуги, които са релевантни за индустрията или областта. Като присъстват на него, участниците могат да научат за тези продукти и услуги, както и да ги сравнят и оценят.
Кои ключови теми ще бъдат разгледани на събитието?
Приветстваме професионалисти, които искат да се свържат по теми, свързани с устойчиво строителство, иновации и нулеви нетни емисии. Съответните сектори включват:

Устойчиви строителни материали
Съвременни методи на строителство и усъвършенствано производство
Възобновяеми и интелигентни енергийни решения
Зелени технологии и иновации
Кръгова икономика и ресурсна ефективност
Социална стойност и въздействие върху общността
Устойчива инфраструктура и изграждане на пространство

Регистрирайте се тук!

За повече информация:
Миряна Недева
m.nedeva@bia-bg.com

Семинар "МКВЕГ/СВАМ: Практическо прилагане, емисионни фактори и верификация на данните"
2026-05-12 10:00 - 13:00
БСК организира семинар по прилагането на Механизма за корекция на въглеродните емисии на границите (МКВЕГ- CBAM): практическо прилагане, емисионни фактори и верификация на данните за вносители на желязо, алуминий, торове, цимент, електричество от ЕС и трети държави.
МКВЕГ се прилага в пълния си обхват от 2026 г., като от 2023 г. до края на 2025г. е преходен период. Това постепенно въвеждане е съобразено с постепенното премахване на безплатните квоти по Схемата за търговия с емисии (СТЕ) на ЕС, за да се подпомогне декарбонизацията на промишлеността на ЕС.
Семинарът ще се проведе на 12 май 2026 г., от 10 до 13 часа, в зала „Слънце“ на БСК (ул. Чаталджа 76, София).
Лектори:

Инж. Виолета Христова – водещ верификатор на емисии на парникови газове по СТЕ и специалист на ООН по изменение на климата с над 25 години опит. Ръководената от нея „Емисерт В“ е реализирала стотици проекти в индустриалния, енергийния и публичния сектор.
Явор Василев – експерт в търговията с квоти за емисии на парникови газове с над 15 години опит на българския пазар. Управляваната от него „Либра Енерджи“ работи с водещи предприятия от индустриалния, транспортния и енергийния сектор..

В рамките на семинара ще бъде засегната връзката между CBAM и процесите по верификация, сходни с одитите по Системата за търговия с емисии, което ще даде допълнителна практическа насоченост.
Можете да формулирате предварително въпросите си, които да изпратите с регистрацията си. Освен това, през цялото време участниците ще имат възможност да задават въпроси.
Такса за участие в семинара е 100 € с включен ДДС,
платeни по сметката на БСК:
[REDACTED]
BIC код STSABGSF
Банка ДСК ЕАД
Основание: „Участие в семинар МКВЕГ 12.05.2026“
Молим за Вашите регистрации до 11 май ТУК !
За контакт: 02 93 209 21; v.dimitrov@bia-bg.com; i.pavlova@bia-bg.com.
ПРОГРАМА
9.30 – 10:00 ч.: Регистрация на участниците
10.00 – 10:10 ч.: Откриване на семинара
10:10 – 10:40 ч.: Основни изисквания на CBAM и задължения на вносителите и производителите
10:40 – 11:10 ч.: Емисионни фактори – по подразбиране и реални емисии: подходи и предизвикателства
11:10 – 11.30 ч.: Кафе-пауза
11.30 – 12.30 ч.: Верификация на данните и подготовка за одит
12.30 – 13:00 ч .: Въпроси и отговори
13:00 ч.: Лек бюфет

EU Business Hub @ ENVEX 2026 - Бизнес мисия
2026-05-18 - 2026-05-22
EU Business Hub на ENVEX 2026 ще избере до 50 европейски МСП и стартъпи, които да посетят Република Корея, за да дадат тласък на пътя си към интернационализация в сектора на зелените и нисковъглеродните технологии. EU Business Hub ще осигури павилион на ЕС – с щанд за всяка участваща компания – на изложението ENVEX 2026, ценна платформа за компаниите да представят своите продукти и услуги, демонстрации, работа в мрежа и привличане на клиенти.

Бизнес мисията ще се проведе от 18 до 22 май 2026 г. и предоставя отлична възможност за работа в мрежа и свързване с потенциални корейски бизнес партньори и лидери в индустрията. В павилиона на ЕС ще бъде на разположение екип от бизнес коучинг персонал и професионални преводачи, които ще промотират продуктите и технологиите на всяка европейска компания. Нетуъркинг събитието по време на мисията също ще увеличи възможностите за свързване с потенциални бизнес партньори и клиенти.

Крайният срок за кандидатстване е 6 февруари 2026 г.

Целеви групи са европейски МСП, включително стартъпи, активни в индустрията за зелени и нисковъглеродни технологии или свързани сектори, във всички части на веригата за създаване на стойност, като например:

Технологии за чиста енергия (напр. управление на въглерода, водород, възобновяема енергия, биогаз, …)

Технологии за пречистване на вода (напр. пречистване на отпадъчни води, пречистване и обезсоляване на вода, …)

Оборудване за анализ и оценка на мониторинг на околната среда

Решения за кръговост и третиране на отпадъци

Технологии/решения за смекчаване на изменението на околната среда и климата

За повече информация:

Миряна Недева

m.nedeva@bia-bg.com

17-и зелен и енергиен форум
2026-05-19
19 май 2026 г. | Интер Експо Център

Как редкоземните метали предопределят зелената геополитика; какви са рисковете пред климатичната адаптация в един разделен свят; как България преминава през енергийна трансформация и кои са факторите, които я възпират и кои са двигателите, които я ускоряват; как се справя българският бизнес с целите за декарбонизация и как новите европейски регулации ще се отразят на неговата устойчивост и конкурентоспособност?
17-ият Зелен и енергиен форум събира водещи бизнеси, експерти и иноватори, за да обсъдят тези ключови въпроси и да представят реални решения за бъдещето на България. Форумът е платформа за стратегически диалог и нови партньорства с хората, които движат устойчивата трансформация на страната.
БСК е институционален партньор на форума.
Участието е безплатно, но с предварителна регистрация.
Научете повече ТУК.

Конференция "Корпоративна социална отговорност 2026 г."
2026-05-20
На 20 май 2026 г. в Интер Експо Център в София ще се проведе 10-ата юбилейна конференция „Корпоративна социална отговорност 2026“, организирана от сп. Enterprise и CSR Advice Box. Събитието поставя фокус върху устойчивостта като стратегически приоритет в условията на нарастваща несигурност и риск.
В рамките на конференцията ще бъдат обсъдени теми, свързани с адаптацията на бизнеса към кризисна среда, ESG стратегиите, управлението на рискове и ролята на институциите в устойчивото развитие.
Програмата включва експертни панели, практически дискусии, примери от компании като JTI, Aurubis и Kaufland, както и networking коктейл по повод 10-годишнината на инициативата.
Защо да посетите конференцията?:

1. Kак еволюират регулациите в сферата на КСО;
2. Kакви са спецификите на отчитането на КСО;
3. Kак бизнесите да постигнат по-голяма прозрачност за дейността им и техните КСО инициативи;
4. Kакви са предизвикателствата и постиженията при одита на КСО политиките и дейностите;
5. Kак е-решенията подкрепят устойчивото развитие.
Като социално отговорна медия организаторите от сп. Enterprise, заедно със съорганизаторите от CSR Advice Box предоставят 10 безплатни пропуска за събитието за членове на БСК, която е официален партньор на събитието.
Пропуските ще бъдат предоставени на принципа first come, first served до изчерпване на наличните места.
Ако заявките надвишат тази бройка желаещите могат да използват промокод CSR20, за да се включат в събитието на по-добри условия.
Повече за програмата на събитието ТУК
Може да се регистрирате за един от 10-те безплатни пропуска ТУК.

Академия за меки умения
2026-05-20 09:00 - 12:30
В рамките на проект „Заедно за устойчива заетост“, финансиран от Програма „Развитие на човешките ресурси“, Българската стопанска камара (БСК) Ви кани на онлайн обучение „Академия за меки умения“, което ще се проведе на 20 май 2026 г., сряда, от 9.00 до 12.30 ч., през ZOOM.
Обучението е без такса за участие.
Меките умения са комбинация от личностни черти, мислене, поведение и социални нагласи, които дават възможност на хората да се ориентират в средата си, да работят добре с другите и да постигат успешно своите цели. Те са критично важни за професии и дейности, които изискват определено ниво на взаимодействие и способност да се общува, преговаря и изграждат партньорски взаимоотношения.
ЦЕЛ И ОБХВАТ НА АКАДЕМИЯТА:
Академията за меки умения има за цел да надгради и развие ключови компетентности на експерти в системата на Българска стопанска камара и в организациите – членове. Тя е предназначена за всички, чиито професионални отговорности са свързани с представителство на интереси, социален диалог, партньорство и управление на хора. Академията обхваща цикъл от електронни курсове в следните области:

социални и комуникативни умения;
водене на ефективни преговори;
работа в социални мрежи, онлайн етикет, копирайтинг, изграждане на организационна репутация;
управление на времето.

НАЧИН НА ПРОВЕЖДАНЕ:
След въвеждащото обучение на 20-ти май през ZOOM, на което ще се запознаете с концепцията за четирите курса, ще имате достъп до материалите за самоподготовка и полагане на тестовете до 30.09.2026.
След успешно полагане на четирите теста, ще получите удостоверение за завършена Академия за меки умения към БСК.
Разработчици на курсовете и лектори на онлайн въвеждащата среща ще бъдат Томчо Томов, Велин Георгиев, Светлана Георгиева и Цветелина Йорданова.
Можете да се регистрирате за участие чрез попълване на онлайн формуляр на адрес: https://bia-bg.com/event/register/35480/
След регистрацията допълнително ще получите линк за срещата на 20 май 2026, която ще се проведе през ZOOM.
За запитвания по отношение на обучението, можете да се свържете с Теодора Борисова, t.borissova@bia–bg.com, тел. 0888 832 172.

Обучение по ЗБУТ
2026-05-20 09:00 - 16:00 | Софийска стопанска камара, Ул. Алабин 16-20, София, 1000, Bulgaria
Софийската стопанска камара (ССК) организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно действащото в Република България законодателство.
Обучението е финансирано от Фонд „Условия на труд” и е безплатно за членовете на ССК, но с предварителна регистрация.
Успешно преминалите обучението получават Удостоверение за завършено обучение по наредба РД-07-2/16.12.2009 г. на МТСП.
Обучението ще се проведе на 20.05.2026 г., сряда, от 9.30 до 16.00 часа (регистрация на участниците от 9:00 до 9:30 ч.), на ул. Алабин 16-20, ет. 6.
Заявки се приемат до 18.05.2026 г. или до запълване на местата в залата.
За контакт: Мирослав Тончев, email: sofia@bia-bg.com.
РЕГИСТРИРАЙТЕ СЕ ТУК!
***
ПРОГРАМА НА ОБУЧЕНИЕТО
Модул 1: Основни международни, европейски и национални документи
по безопасност и здраве при работа

Насоки за принос към Целите на ООН за устойчиво развитие (ЦУР) (ISO/UNDP PAS 53002:2024):

Осигуряване на здравословен начин на живот достоен труд за всички.

Стратегическа рамка на ЕС за безопасност и здраве при работа за периода 2021—2027 г.

Европейски контекст за цифрова трансформация. Кампания „Здравословни работни места“ за периода 2023—2025 г. – „Здраве и безопасност при работа в цифровата ера“.

Международната организация на труда (МОТ). Глобалната стратегия на МОТ за осигуряване на безопасност и здрави при работа. Декларация на МОТ за основните принципи и права в областта на труда.
Изкуствен интелект. Регламент (ЕС) 2024/1689 на Европейския парламент и на Съвета.
Европейският зелен пакт. Безопасност и здраве на работещите, заемащи зелени работни места.
Индустрия 4.0 и влияние върху здраве и безопасност при работа:

IOT
дигитализацията на процесите
изкуствен интелект.

Индустрия 5.0 и влияние върху здраве и безопасност при работа.
Дискусия.

Модул 2: Промени в законодателството за здраве и безопасност при работа

Актуални промени в законодателството за здраве и безопасност при работа – законодателство на Република България; нормативна уредба по безопасност и здраве при работа; хармонизиране с правото на ЕС.
Основни принципи за осигуряване на безопасност и здраве при работа – изисквания за информираност, обучение и инструктаж на работещите в областта на безопасността и здравето при работа; използване на лични предпазни средства на работното място; трудови злополуки – основни положения, установяване, разследване, регистриране и деклариране. застраховане за риска „Трудова злополука”; контрол за спазване на трудовото законодателство.
Директива (ЕС) 2022/2464 и стандарти за здраве и безопасност при работа
Дискусия.

Модул 3: Системи за управление на здравето и безопасността при работа на предприятието в съответствие с нормативните разпоредби за БЗР

Оценяване на рисковете за безопасността и здравето на работещите.
Основните принципи в ISO 45001:2018 „Системи за управление на здравето и безопасността при работа”.
Политика, цели, задачи на предприятието за осигуряване на безопасност и здраве при работа.
Права и задължения на участниците в трудовия процес за осигуряване на БЗР:

Работодател;
Работещи;
Орган/Служба по безопасност и здраве при работа;
Служба по трудова медицина;
Комитети и групи по условия на труд.

Модул 4: Добри практики за развитие на системите за управление на здравето и безопасността при работа

Развитие на системите за управление на здравето и безопасността при работа ISO 45002
Показатели за измерване на професионалното здраве и безопасността (ISO/TS 24179:2020, ISO 30414:2018)
Психологическо здраве и безопасност при работа (ISO 45003:2021)
Примерни теми, поискани от работодателите:

Защита от частици във въздуха на работната зона чрез маски;
Осигуряване на безопасност и здраве при работа от разстояние. Нормативни изисквания и практически съвети;
Безопасност при използване на опасни химически вещества и смеси;
Специална закрила на някои категории работници и служители;
Действия при извънредни обстоятелства. Авариен план на предприятието.

Дискусия.

Всеки модул е с продължителност от 2 академични часа (по 45 минути). Обучението се провежда в един ден. Всички обучения задължително обхващат всички модули с различна тежест. Продължителност на един учебен ден – 8 академични часа. Дневна натовареност от 9.30 до 16.30 ч.

Конференция „Заедно в новата бизнес реалност: ПредизвикAI експерта“
2026-05-21 09:30 - 13:30 | Интер Експо Център, Бул. Цариградско шосе 147, София
На 21 май, между 9:00 и 14:00 ч., зала „Витоша“ на Интер Експо Център София ще се превърне в сцена на откровен разговор за бъдещето на българския бизнес в национален и глобален план.
Конференцията „Заедно в новата бизнес реалност: ПредизвикAI експерта“ ще събере компании и експерти в открит формат, където въпросите са точно толкова важни, колкото и отговорите.
Тук няма да слушате лекции и да гледате презентации. Ще бъдете активен участник в отворен диалог с водещи експерти без излишни формалности – само теми, предизвикателства и решения, които оформят новата бизнес реалност. Ще имате възможност да зададете въпросите, които наистина имат значение, и да получите ясни експертни отговори.
Два ключови панела ще зададат посоката:

Бизнесът под напрежение: ИИ, кибер(не)сигурност и границите на отговорността
Устойчивост или илюзия: управление на ресурси и интелект между алгоритмите и поколенията

На фокус ще бъдат практически бизнес казуси, провокативни въпроси от нашите гости и възможност директно да „предизвикате експерта“.
Събитието се организира от Enterprise Europe Network България – двигател на свързаността и иновациите в международната бизнес среда и част от най-голямата мрежа в подкрепа на бизнеса в Европа.
Участието е безплатно. РЕГИСТРИРАЙТЕ СЕ!
Вижте всичко за форума ТУК.

Лидер.БГ организира регионална бизнес конференция в Русе
2026-05-21 15:00 - 17:00
На 21 май 2026 г. от 15:00 ч. в конферентната зала на Гранд Хотел Рига ще се проведе Регионалната бизнес конференция на Лидер.БГ в Русе под патронажа на кмета на Община Русе Пенчо Милков.
Събитието ще събере представители на водещи български и международни компании, институции, бизнес организации, инвеститори, експерти и партньори от региона и страната.
Конференцията ще постави на фокус важни за бизнеса теми, свързани с инвестиции, иновации, икономическа сигурност и регионално развитие. Целта на форума е да създаде среда за реален диалог между бизнеса, институциите и професионалните организации по ключови въпроси.
В събитието ще вземат участие водещи компании от различни сектори, сред които Shell (златен спонсор), Up Tombou, Ebury, ТОКИ, EY, STAMH, Грома Холд, EVN, Lead Vision, Travel by Electric, Оргахим, Роял Технолоджи, Hörmann, Пощенска банка, Electrohold, Девин, Spetema, SuperWine.bg и други.
Сред партньорите на конференцията са Българската агенция за инвестиции, Изпълнителната агенция за насърчаване на малките и средните предприятия, Българо-румънска търговска камара (BRCC), Българско-турска търговско-индустриална камара (BULTISAD), Русенската търговско-индустриална камара, АПИС и др.
Събитието се реализира с официален медиен партньор Българска национална телевизия, което гарантира висока видимост и национално отразяване.
Регионалната бизнес конференция на Лидер.БГ в Русе е част от поредицата събития на медията, които извеждат големия бизнес разговор в ключови икономически региони на България. Форматът цели да свързва компании, институции и партньори, които имат активна роля в развитието на регионалната икономика, инвестиционната среда и новите бизнес възможности.
Форумът ще даде възможност за обмен на идеи, експертни позиции и практически решения по теми, които имат пряко значение за бизнеса — от инвестициите и достъпа до нови пазари, през дигитализацията и иновациите, до енергийната ефективност, икономическата устойчивост и трансграничното сътрудничество.
Повече информация за събитието можете да откриете ТУК
Регистрация за участие ТУК
Лидер.БГ продължава да изгражда платформа за съдържателен диалог между бизнеса, институциите и професионалните общности, с фокус върху реалните възможности за растеж, партньорства и развитие на българските региони.

Конференция „Събиране на просрочени вземания и защита при принудително изпълнение“
2026-05-27 12:30 - 17:00 | Софийска стопанска камара, Ул. Алабин 16-20, София, 1000, Bulgaria
На 27 май 2026 г. Софийската стопанска камара, съвместно с Кантора „Частен съдебен изпълнител Мариян Петков“ и Адвокатско дружество „Георгиев и Петров“, организират практическа бизнес конференция, посветена на едни от най-чувствителните теми за компаниите – просрочените вземания, работата с длъжници и защитата при изпълнителни производства.
Конференция „Събиране на просрочени вземания и защита при принудително изпълнение“
Как бизнесът да защити интересите си, как да събира ефективно вземанията си и как да реагира адекватно при принудително изпълнение?
Събитието е насочено към:

корпоративни клиенти;
микро, малки, средни и големи предприятия;
предприемачи и управители;
финансови и правни отдели;
компании, работещи с търговски риск и забавени плащания.

Участниците ще получат практическа информация, реални примери и работещи механизми, както за ефективно събиране на вземания, така и за защита на бизнеса при принудително изпълнение.

ПРОГРАМА
12:30 – 13:00 Регистрация на участниците
13:00 – 14:00 ПЪРВИ ПАНЕЛ: „Събиране на просрочени вземания“. Практически аспекти в работата на съдебния изпълнител, ефективни подходи и реални казуси от практиката.
Лектор: Помощник съдебен изпълнител Анелия Кузова, Кантора „Частен съдебен изпълнител Мариян Петков“
14:00 – 14:30 Дискусия | Въпроси и отговори
14:30 – 15:00 Кафе пауза и networking
15:00 – 16:00 ВТОРИ ПАНЕЛ: „Защита при принудително изпълнение“. „Възможности за процесуална реакция и защита на длъжника“. Практически насоки за защита на предприятията, процесуални механизми и действия при изпълнителни производства.
Лектор: адв. Иван Иванов, Адвокатско дружество „Георгиев и Петров“
16:00 – 16:30 Дискусия | Въпроси и отговори
16:45 Закриване на конференцията

Условия за участие

За компании, членове на Българска стопанска камара – съюз на българския бизнес (БСК), браншови и секторни организации – колективни членове на БСК, и за членове на Софийската стопанска камара, таксата за участие е EUR 40 (крайна цена) за юридическо лице с до двама представители!
За компании, които не членуват в посочените организации, таксата за участие е EUR 80 (крайна цена), за юридическо лице с до двама представители!

Място на провеждане: 1000 София, ул. Алабин 16-20, офис 601-605, Заседателна зала „Македония“.

РЕГИСТРИРАЙТЕ СЕ:
Вашето име *Длъжност *Вашият Email *Вашият телефон *Предварителни въпроси (ако има)0 / 1000Данни за фактураФирма/Организация *ЕИК *МОЛ *Адрес *ГрадИзпрати
Нашата ценност: Комуникираме по-живо с институции, практика, право, изпълнение и реален бизнес на едно място!

Green Transition Forum 6.0 2026
2026-06-01 - 2026-06-05
От 1 до 5 юни 2026 г. в София ще се проведе шестото издание на Green Transition Forum – една от най-влиятелните европейски платформи за диалог между институции, бизнес, инвеститори и глобални партньори, посветена на ключовите трансформации в енергетиката, индустрията, транспорта, отбраната, финансите и иновациите.
Форумът ще се състои в Sofia Event Center (бул. „Черни връх“ 100, Paradise Center, София) и ще събере професионалната общност, която не само следи процесите на промяна, а реално трансформира европейската икономика.
През годините Форумът събира над 20 000 участници, повече от 1 200 лектори и представители от 40 държави, превръщайки се в място за обмен на идеи, изграждане на партньорства и развитие на нови проекти.
Основни теми и акценти от програмата
1–5 юни 2026 г.Ден 1 – Конкурентоспособност, енергетика и транспорт
Основните теми през деня включват конкурентоспособност и енергийна сигурност, възобновяеми енергийни източници, ядрена енергия, електроенергийни мрежи и интерконектори, водород, мобилност, инфраструктура, логистика и стратегически транспортни коридори.
Ден 2 – Регулации, отбрана и сигурност, разширяване на ЕС и МСП
Дискусии, посветени на регулациите, сигурността и отбранителната индустрия, киберсигурността, стратегическата роля на малките и средните предприятия, както и разширяването на ЕС, с фокус върху Западните Балкани.
Ден 3 – Декарбонизация, финанси и кръгова икономика
Денят е посветен на индустриалната декарбонизация, механизмите CBAM и ETS, както и на финансирането на зелената и индустриалната трансформация – от европейския бюджет и банковото финансиране до капиталовите пазари и дългосрочните инвестиционни инструменти, включително решения, свързани с кръговата икономика.
Специално участие на Проф. Филип Агион, носител на Нобелова награда за икономически науки за 2025 г.
В рамките на програмата ще се проведе и публична лекция на Мо Гоудат, бивш Chief Business Officer на Google X, посветена на „Четирите ключови умения за оцеляване след Четвъртата индустриална революция“.
Ден 4 – Региони, градове, управление на водите и синя икономика
Основните теми в четвъртия ден са свързани с кохезионната политика, устойчивото развитие на регионите и градовете, водната сигурност, синята икономика и климатичната адаптация.
Ден 5 – Иновации, изкуствен интелект и нови източници на растеж
Денят започва с участието на Енрико Лета, президент на Института „Жак Делор“, автор на Доклада за единния пазар и конкурентоспособността на ЕС и Екатерина Захариева, европейски комисар по стартиращи компании, изследвания и иновации
Специален акцент в програмата ще бъде визионерската среща „How Europe Can Win“, която ще събере 100 бизнес лидери и представители на търговските и индустриалните камари в разговор с Енрико Лета. Форматът ще завърши с подписването на Софийската инициатива – пакет от конкретни мерки за повишаване на конкурентоспособността на Централна и Източна Европа. (само с покани)
Други основни теми в деня: стартъп екосистемите, финансирането на иновации, развитието на изкуствения интелект и нововъзникващи икономически направления, включително low-altitude economy.
Предварителна програма по дни можете да я разгледате тук.
За кого е форумът
Форумът е насочен към участници с визия за стратегическите решения и посоката на развитие на Европа през следващото десетилетие.
БСК е институционален партньор на форума. Членовете на БСК ползват 20% отстъпка от регистрационната такса с промо код: GTF6_MEMBER20
Заявете Вашето присъствие тук.

Уебинар "Възможности на виетнамския пазар за български компании“
2026-06-09 10:00 - 11:30
Центърът за иновации, международна търговия, технологична трансформация и анализи (ЦИНТРА) към Българската стопанска камара (БСК) и Enterprise Europe Network (EEN), в сътрудничество с Търговската камара на Франция във Виетнам, имат удоволствието да Ви поканят на специализиран ориентационен уебинар, част от поредица онлайн събития, посветени на международните бизнес възможности и новите пазари.
Събитието ще се състои на 9 юни 2026, вторник, от 10:00 – 11:30ч. в ZOOM.
Темата на предстоящия уебинар е „Възможности на виетнамския пазар за български компании“ и ще представи ключови икономически тенденции, конкретни секторни възможности, рисковете и бариерите при навлизането на виетнамския пазар, както и как културните фактори влияят на преговорните процеси и вземането на решения.
Ще имате възможност да получите и практически съвети от чуждестранни компании, които успешно са навлезли на пазара.
По време на уебинара ще бъдат разгледани следните теми:

икономическата среда и текущи тенденции във Виетнам;
ключови сектори предлагащи добри възможности за български компании;
практически насоки за навлизане на пазара;
как се прави бизнес отвъд формалностите – културни фактори и често срещани недоразумения, с които чуждестранните фирми се сблъскват;
въпроси и отговори на живо.

Уебинарът е подходящ за предприемачи, инвеститори, мениджъри и всички, които проявяват интерес към разширяване на дейността си на международни пазари.
Събитието е без такса за участие, но се изисква предварителна регистрация.
Краен срок за регистрация: 5 юни 2026, 17 ч.
Регистрирайте се за участие ТУК

Балкански бизнес форум
2026-06-11 - 2026-06-13
Изпълнителната агенция за насърчаване на малките и средните предприятия, в партньорство с Българо-турската търговско-индустриална камара организират петото издание на Балканския бизнес форум, който ще се проведе в периода 11–13 юни 2026 г. в хотел „Регнум“, гр. Банско.
След четири успешно проведени издания Балканският бизнес форум се утвърди като престижна платформа за икономическо сътрудничество, регионален диалог и насърчаване на инвестициите и стратегическите партньорства между държавите от Балканския регион.
В рамките на форума ще се проведат официални панелни дискусии, двустранни бизнес срещи и съпътстващи нетуъркинг събития с участието на представители на държавни институции, дипломатически мисии, международни организации, инвеститори и водещи компании от региона.
Програмата предвижда провеждането на официални дискусионни панели, B2B срещи, нетуъркинг събития и тематични бизнес дискусии. В рамките на форума ще бъдат обсъдени теми, свързани с индустриалния растеж, транспорта и логистиката, индустриалните екосистеми, технологиите и изкуствения интелект, както и възможностите за регионално икономическо сътрудничество. На участниците в събитието ще бъде предоставена възможност да участват в специализирани нетуъркинг формати, изложбени пространства, B2B matchmaking срещи, както и съпътстващи културни и социални събития, насочени към създаване на нови бизнес контакти и партньорства.
Очаква се форумът да бъде открит от г-н Александър Пулев, заместник министър-председател и министър на икономиката, инвестициите и индустрията и Н. Пр. Мехмет Саит Уянък, посланик на Република Турция в България.
При проявен интерес следва да бъде направена регистрация ТУК
Всичко за форума вижте ТУК.
За допълнителна информация, моля свържете се със Светла Запрянова, началник на отдел „Международни прояви и сътрудничество“, s.zapryanova@sme.government.bg, тел: 02/ 940 79 75.

PROJECT LEBANON 2026 И INTERIORS LEBANON 2026
2026-06-16 - 2026-06-19
В рамките на проект „Ливан 2026“ – Международно търговско изложение за строителство, инфраструктура и възобновяема енергия, в периода 16-29 юни 2026 г., в Бейрут (Ливан) ще се проведе изложението Interiors Lebanon 2026. Представените продукти ще представят най-добрите предложения от Ливан и региона, предлагайки на посетителите среща от първа ръка с най-новите тенденции и иновации.
Project Lebanon 2026 служи като стратегическа платформа, свързваща лидери в индустрията, инвеститори и иноватори, оформящи бъдещето на Ливан. Изложението демонстрира авангардни строителни технологии, устойчиви енергийни решения и инфраструктурен напредък, предлагайки несравними възможности за B2B мрежи и инвестиции.
Изложението се организира от IFP Ливан – част от IFP Group, водещ организатор на търговски панаири и конференции в Близкия изток. През последните 44 години IFP е организирала над 550 международни търговски панаира и конференции в целия регион и е създала клиентска база от повече от 35 правителства и хиляди международни компании и търговски асоциации.

Обучение по ЗБУТ
2026-06-23 10:00 - 16:00 | Софийска стопанска камара, Ул. Алабин 16-20, София, 1000, Bulgaria
Софийската стопанска камара (ССК) организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно действащото в Република България законодателство.
Обучението е финансирано от Фонд „Условия на труд” и е безплатно за членовете на ССК, но с предварителна регистрация.
Успешно преминалите обучението получават Удостоверение за завършено обучение по наредба РД-07-2/16.12.2009 г. на МТСП.
Обучението ще се проведе на 23.06.2026 г., от 10.00 до 16.00 часа, на ул. Алабин 16-20, ет. 6.
Заявки се приемат до 22.06.2026 г. или до запълване на местата в залата.
За контакт: Мирослав Тончев, email: sofia@bia-bg.com.
РЕГИСТРИРАЙТЕ СЕ ТУК!
***
ПРОГРАМА НА ОБУЧЕНИЕТО
Модул 1: Основни международни, европейски и национални документи
по безопасност и здраве при работа

Насоки за принос към Целите на ООН за устойчиво развитие (ЦУР) (ISO/UNDP PAS 53002:2024):

Осигуряване на здравословен начин на живот достоен труд за всички.

Стратегическа рамка на ЕС за безопасност и здраве при работа за периода 2021—2027 г.

Европейски контекст за цифрова трансформация. Кампания „Здравословни работни места“ за периода 2023—2025 г. – „Здраве и безопасност при работа в цифровата ера“.

Международната организация на труда (МОТ). Глобалната стратегия на МОТ за осигуряване на безопасност и здрави при работа. Декларация на МОТ за основните принципи и права в областта на труда.
Изкуствен интелект. Регламент (ЕС) 2024/1689 на Европейския парламент и на Съвета.
Европейският зелен пакт. Безопасност и здраве на работещите, заемащи зелени работни места.
Индустрия 4.0 и влияние върху здраве и безопасност при работа:

IOT
дигитализацията на процесите
изкуствен интелект.

Индустрия 5.0 и влияние върху здраве и безопасност при работа.
Дискусия.

Модул 2: Промени в законодателството за здраве и безопасност при работа

Актуални промени в законодателството за здраве и безопасност при работа – законодателство на Република България; нормативна уредба по безопасност и здраве при работа; хармонизиране с правото на ЕС.
Основни принципи за осигуряване на безопасност и здраве при работа – изисквания за информираност, обучение и инструктаж на работещите в областта на безопасността и здравето при работа; използване на лични предпазни средства на работното място; трудови злополуки – основни положения, установяване, разследване, регистриране и деклариране. застраховане за риска „Трудова злополука”; контрол за спазване на трудовото законодателство.
Директива (ЕС) 2022/2464 и стандарти за здраве и безопасност при работа
Дискусия.

Модул 3: Системи за управление на здравето и безопасността при работа на предприятието в съответствие с нормативните разпоредби за БЗР

Оценяване на рисковете за безопасността и здравето на работещите.
Основните принципи в ISO 45001:2018 „Системи за управление на здравето и безопасността при работа”.
Политика, цели, задачи на предприятието за осигуряване на безопасност и здраве при работа.
Права и задължения на участниците в трудовия процес за осигуряване на БЗР:

Работодател;
Работещи;
Орган/Служба по безопасност и здраве при работа;
Служба по трудова медицина;
Комитети и групи по условия на труд.

Модул 4: Добри практики за развитие на системите за управление на здравето и безопасността при работа

Развитие на системите за управление на здравето и безопасността при работа ISO 45002
Показатели за измерване на професионалното здраве и безопасността (ISO/TS 24179:2020, ISO 30414:2018)
Психологическо здраве и безопасност при работа (ISO 45003:2021)
Примерни теми, поискани от работодателите:

Защита от частици във въздуха на работната зона чрез маски;
Осигуряване на безопасност и здраве при работа от разстояние. Нормативни изисквания и практически съвети;
Безопасност при използване на опасни химически вещества и смеси;
Специална закрила на някои категории работници и служители;
Действия при извънредни обстоятелства. Авариен план на предприятието.

Дискусия.

Всеки модул е с продължителност от 2 академични часа (по 45 минути). Обучението се провежда в един ден. Всички обучения задължително обхващат всички модули с различна тежест. Продължителност на един учебен ден – 8 академични часа. Дневна натовареност от 9.30 до 16.30 ч.

Лятна академия на БСК: „Интелигентност за бъдещето“
2026-06-25 13:30 - 2026-07-15 17:30
Лятна академия на БСК: „Интелигентност за бъдещето“
Сигнали, сценарии и стратегическо въображение за бизнеса
Кога? 25 юни, 2 юли, 9 юли и 15 юли 2026 г.
Къде? Зала „Луна“ на БСК (София, ул. Чаталджа 76)

Това лято Българската стопанска камара организира първото в България специализирано Futures Thinking обучение за бизнеса.
Това не е обучение за бъдещето.
Това е тренировка как да не бъдете изненадани от него.
В свят, в който пазарите се променят по-бързо от годишните стратегии, компаниите вече не могат да си позволят да „изчакат да видят какво ще стане“. Бъдещето не идва изведнъж. То първо се появява като слаб сигнал, странна тенденция, ново поведение, неудобен въпрос или конкурент, който още не изглежда опасен.
Лятната академия е практическа програма за екипи и компании, които искат да развият способност да мислят стратегически отвъд следващото тримесечие.
Няма да получите прогноза.
Ще получите умението да работите с несигурност.
Няма да получите готов сценарий за Вашия бизнес.
Ще се научите да създавате свои сценарии и да ги превръщате в решения.
Няма да получите списък с трендове, които всички вече обсъждат.
Ще тренирате как да разпознавате слабите сигнали, преди да станат очевидни.
Няма да получите „магическа методология“.
Ще изградите практически навик да виждате алтернативи, рискове и възможности там, където другите виждат само хаос.
Какво ще правим?
В рамките на академията участниците ще преминат през четири практически модула – от основите на Futures Thinking до създаване на сценарии, бъдещи продукти, симулации и работа с неочаквани събития.
Модул 1: Въведение във Futures Thinking
Ще разберете как мислят футуристите, какви понятия използват и как различават шум от сигнал. Ще работите със сигнали от бъдещето и двигатели на промяната, за да изградите времева линия на своя бизнес.
Няма да получите лекция за тенденции.
Ще получите инструмент да откривате промяната, докато още е незабележима.
Модул 2: Сценарии на бъдещето
Ще разработвате foresight сценарии и ще ги използвате като стратегически инструмент, а не като творческо упражнение. Ще се научите да прилагате различни инструменти и модели, за да видите какво дърпа бизнеса назад, какво го тласка напред и какви действия са нужни сега.
Няма да гадаете бъдещето.
Ще се научите да подготвяте бизнеса си за няколко възможни „бъдещета“.
Модул 3: Нови продукти и услуги чрез Strategic Foresight
Ще използвате игри на бъдеще, симулации и артефакти от бъдещето, за да преведете сценариите в конкретни идеи за продукти, услуги и клиентски преживявания.
Няма да получите готова иновационна идея.
Ще получите умението да създавате продукти за свят, който още не е настъпил.
Модул 4: Джунглата
Ще влезете в територията на непредвидените събития, когнитивните пристрастия и неочакваните обрати. Защото най-опасното за една компания не е това, което не знае. Най-опасното е това, в което е прекалено сигурна.
Няма да получите комфорт.
Ще получите тренировка за стратегическа трезвост.
За кого е академията?

За компании, които не искат да реагират последни.
За екипи, които разработват продукти, услуги, стратегии, пазари или партньорства.
За лидери, които усещат, че старите инструменти за планиране вече не стигат.
За организации, които не искат просто „да се адаптират“, а да участват в създаването на следващите правила.

Какво ще остане след обучението?

Разработена от самите Вас времева линия на Вашия бизнес;
Изградени умения да откривате сами сигнали от бъдещето и двигатели на промяната;
Разработени сценарии и анализ с различни инструменти за бъдещето на Вашия сектор и бизнес;
Разработен от самите Вас „артефакт от бъдещето“, който да превърнете в нов продукт или услуга;
По-остър усет към риска, възможностите и слепите петна.

Това не е обучение за това какво ще стане.
Това е обучение как да мислите, когато никой не знае какво ще стане.
Лектор
Христина Каспарян е главен директор на Центъра за иновации, международна търговия, технологична трансформация и анализи (ЦИНТРА) към БСК, ръководител на екипа на Enterprise Europe Network към БСК, както и национално контактно лице за European Innovation Council по програма „Хоризонт Европа“.
Христина Каспарян е специализирала Futures Thinking и Experiential Foresight към Institute for the Future, САЩ, както и теми като корпоративна култура за сигурност, международен маркетинг и етика на изкуствения интелект. Тя е член на Resilience Task Force към най-голямата мрежа за подкрепа на бизнеса в света – Enterprise Europe Network. Обучавала е innovation advisors на мрежата от различни европейски страни. Използва активно futures thinking и strategic foresight в ежедневната си работа както с фирми, така и за аналитичните продукти на ЦИНТРА. Разработва и използва в практиката си авторски „игри на бъдеще“.
Нейният подход към Futures Thinking и Strategic Foresight не е абстрактен разговор за „Какво ще стане?“, а практическа дисциплина за разпознаване на сигнали, анализ на двигатели на промяната и изграждане на сценарии, които помагат на бизнеса да взема по-смели и по-информирани решения.
В обученията си Христина Каспарян превежда сложните теми на бъдещето на езика на практиката: как да разпознаваме сигналите от технологичния шум, как да мислим във foresight сценарии и как да подготвяме компаниите си за промяна, която вече е започнала, но още не е станала очевидна.
Техническа информация за обучението
Продължителност на курса: 24 учебни часа
График: Веднъж седмично в 4 последователни седмици: 25 юни, 2 юли, 9 юли и 15 юли 2026 г.
Час: 13:00 – 17:30 ч.
Място на провеждане: Зала „Луна“ на БСК (София, ул. Чаталджа 76)
Максимален брой участници: 10-15 души
Цена за един участник: 360 евро без ДДС
Отстъпка: 20% за втори участник
Регистрирайте се ТУК!

BEA Connect: Месечни срещи на e-commerce общността в България
2026-06-30 16:30 - 21:00
Българската Е-комерс Асоциация (BEA) организира поредното издание на BEA Connect – официална серия от ежемесечни срещи на българската e-commerce общност.
Форматът събира на едно място собственици на онлайн магазини, брандове, маркетинг специалисти, логистични компании, платежни оператори, софтуерни и технологични компании, агенции, консултанти и предприемачи, които активно развиват електронната търговия в България.
BEA Connect предлага кратка тематична програма, последвана от неформален networking, като целта е участниците да обменят опит, да обсъждат актуални предизвикателства и тенденции в сектора и да създават нови бизнес контакти и партньорства.
Предстоящата среща ще се състои на 30 юни (вторник) от 16:30 ч. във Food Court 63, София, бул. Шипченски проход 53.
Темата на срещата ще бъде „Законови изисквания в онлайн търговията – законни и безопасни продажби онлайн“.
За кого е предназначено събитието:

Собственици на онлайн магазини;
Брандове и производители;
E-commerce мениджъри;
Маркетинг специалисти;
Marketplace експерти;
Логистични и финтех компании;
Платежни оператори;
Софтуерни компании;
Агенции и консултанти;
Инвеститори и предприемачи;

Програма на срещите:
16:30 – 17:30 ч.
Тематична дискусия, експертни презентации и въпроси от участниците.
17:30 – 21:00 ч.
Networking сесия, обмен на опит, нови контакти и възможности за сътрудничество.
BEA Connect предоставя възможност за регулярни срещи на професионалистите от сектора и насърчава развитието на българската e-commerce екосистема чрез обмен на знания, добри практики и нови бизнес партньорства.
Участието в срещите е безплатно, но се изисква предварителна регистрация, тъй като местата са ограничени.
Регистрирайте се ТУК
ССК е партньор на инициативата

Втора годишна международна бизнес конференция. Срок за регистрация: 15 юли!
2026-07-15
Второто издание на Международна годишна бизнес конференция ще събере на едно място всички водещи застрахователни и пенсионно-осигурителни компании и финансови консултанти на регионално и национално ниво, и ще се проведе под егидата на Комисията по финансов надзор (КФН), с партньорството на Българската стопанска камара (БСК). Организатор е Застрахователен брокер GNB GROUP.
Събитието ще се проведе на 2 октомври 2026 г., петък, от 13:30 до 18:30 часа, в Хотел „Маринела“ – София.
Темата на предстоящото издание на Конференцията е “Животозастраховането и осигуряването в България – нови иновации и продукти и развитие на международно ниво”.
Програмата на форума включва 5 лекции от водещи професионалисти с дългогодишен опит в своите сфери, касаещи животозастраховането, медицинското застраховане и услуги, както и пенсионното осигуряване в България.
Предоставя се възможност след приключване на конференцията (от 18:30 до 19:00 ч.) да се проведе NETWORKING между участниците за търсене, предлагане и получаване на работа и съвместно сътрудничество в съответните сфери.
Сред участниците на събитието са представители на КФН, членове на MDRT (Световна организация на най-успешните животозастрахователни консултанти в света), президенти и вицепрезиденти на европейски и български филиали на компании – световни лидери в животозастраховането и пенсионното осигуряване, студенти от факултети по „Икономика“ и „Медицина“ от водещи университети в България, представители на академичните, правните и медицинските среди, бизнес лидери и неправителствени организации.
Специални гости на събитието ще бъдат Пламен Данаилов – зам.-председател на „Застрахователен надзор“ към КФН, и Станислав Попдончев – зам.-председател и главен финансов директор на БСК.
ПРОГРАМА
13:30 ч. – Регистрация пред зала „Киото“ и настаняване на гостите
14:00 – 15:00 ч. – Откриване на конференцията от домакините на събитието с презентация „5 години GNB GROUP INSURANCE BROKER“ – Милена Брацова, управител и съдружник в GNB GROUP, с 25 години опит в животозастрахователния бизнес в България.
15:00 – 16:00 ч. – Презентация „LIFE INSURANCE“ – Никос Даскалакис, вицепрезидент „Животозастраховане“ за Централна и Източна Европа, ALICO AIG Life
16:00 – 16:40 ч. – Кафе-пауза
16:40 – 17:40 ч. – Презентация „MDRT“ – Кириакус Хаджистефану, регионален президент на MDRT за Европа
17:40 – 18:00 ч. – Презентация „Health Insurance“ – д-р Витан Витанов, основател на Академия „Първа помощ“
18:00 – 18:30 ч. – Презентация „Pension Insurance“ – Светла Несторова, CEO ПОК „Доверие“
18:30 – 19:00 ч. – NETWORKING
19:00 – 19:30 ч. – Welcome Drink за Гала Вечеря
19:30 – 01:30 ч. – Гала Вечеря в зала „Силует“, ет.19. Гала вечерята се поема за всички гости от собственика на GNB GROUP LIFE INSURANCE BROKER Георги Барбудов по повод 5 години от лицензирането на брокера и 25 години професионален юбилей на управителя Милена Брацова.
Можете да се запознаете по-подробно с лекторите и организацията на цялото събитие ТУК.
Такса за участие:

250 евро за един участник
За членове на БСК – 160 евро/участник

Цените са с включен ДДС. Съгласно чл.47 от ЗДДС, освободена от ДДС доставка е извършването на застрахователни и презастрахователни услуги, включително на свързаните с тях услуги, извършвани от застрахователни брокер и агенти.
Таксата за участие се превежда в срок до 15 юли 2026 г. по банковата сметка на GNB GROUP: [REDACTED]. При поискване GNB GROUP ще издаде фактура за направеното плащане.
РЕГИСТРИРАЙТЕ СЕ ЗА УЧАСТИЕ ТУК ДО 15 ЮЛИ 2026 Г.
Ще се радваме да Ви посрещнем и да обменим професионален опит.
Очакваме Ви!
За допълнителна информация и контакт: office@gnbgroup.bg

Търговска мисия в сферата на електрониката - EU Business Hub „Korea Electronics Show - 2026
2026-10-12 - 2026-10-16
В периода 12-16 октомври 2026 г. в гр. Сеул, Република Корея ще се проведе търговска мисия в сферата на електрониката – EU Business Hub „Korea Electronics Show – 2026″.
Бизнес мисията се организира по програма на ЕС за подпомагане на малките и средни предприятия от Европейския съюз за навлизане на корейския пазар. По тази европейска програма през последните две години се проведоха няколко подобни търговски мисии в Република Корея в сферата на информационни технологии, здравеопазване и медицинско оборудване, зелени технологии и полупроводници като в някои от тях успешно участваха български компании.
За предстоящата търговска мисия в Република Корея в сферата на електрониката ще бъдат селектирани до 50 малки и средни европейски компании, опериращи в сферата на: трансформация чрез изкуствен интелект; електронни компоненти и материали; усъвършенствана мобилност; роботика; WEB 3.0/XR и др.
Участието в бизнес мисията на одобрените компании ще бъде финансирано по европейската програмата „EU Business Hub – Korea” като организаторите осигуряват:

4 безплатни нощувки в подходящ хотел в гр. Сеул;
В2В срещи с корейски бизнес партньори, нетуъркинг и безплатен щанд за всяка компания-участник за представяне на дейността й;
финансова помощ за преводи, правни съвети, рекламни материали, декориране на предоставения безплатен щанд;
посещение на специализираното международно изложение „Korea Electronics Show – 2026″ в гр. Сеул, което привлича над 70 000 посетители и 530 изложители за установяване на допълнителни бизнес контакти.

Предстоящата търговска мисия в сферата на електрониката, в периода 12-16 октомври 2026 г. в гр. Сеул, предоставя отлична възможност за установяване на директни контакти с потенциални корейски бизнес партньори и лидери в сферата на електрониката. В павилиона на ЕС специализиран екип от бизнес консултанти и професионални преводачи ще бъде на разположение, за да подпомагат представянето на продуктите и технологиите на всяка европейска компания, осигурявайки максимална видимост сред посетителите на изложението. По време на бизнес мисията ще бъде организирано също така нетуъркинг събитие и В2В срещи, което допълнително ще увеличи възможностите за установяване на контакти с потенциални корейски/европейски бизнес партньори и клиенти.
Допълнително информация за предстоящата търговска мисия EU Business Hub „Korea Electronics Show – 2026″, в периода 12-16 октомври 2026 г. в гр. Сеул, е налична на официалния сайт на организаторите: ТУК , където заинтересованите компании следва да се регистрират. Крайният срок за регистрация за участие в горепосочената търговска мисия е 12 юни 2026 г.

REFA-курс „Организация и управление на фирмата и оптимизация на производствените процеси“
2026-10-12 - 2026-11-13
БИК „Капиталов пазар“ ЕООД (дъщерно дружество на БСК) набира участници за основен квалификационен REFA-курс на тема: „Организация и управление на фирмата и оптимизация на производствените процеси„.
Курсът ще се проведе в два модула:

Модул 1. Организация на работни системи и процеси – 12-23 октомври 2026 г.
Модул 2. Управление на производствени данни – 2-13 ноември 2026 г.

Всеки модул се състои от 80 учебни часа (8 учебни часа на ден по 45 минути)
Място на провеждане: Център за международни срещи „Хелмут Бьоме“, гр. София
Лектори: Висококвалифицирани и сертифицирани лектори и преподаватели от REFA /Германската асоциация за организация на труда и предприятията и фирмено развитие/.
Материали: Пълен комплект оригинални учебни материали на REFA, преведени на български език.
Сертификат: Успешно издържалите заключителните изпити получават международно признат REFA-сертификат. След завършване на основната РЕФА степен (Модул 1. и 2.), ще сте придобили подробни, методологични знания по изучаване, подобряване и реинженеринг на работните системи и процеси. Ще сте придобили опит да прилагате в практиката РЕФА методите за установяване на данни, както и да обработвате налични данни с цел оценка и оптимизация на фирмените процеси.
Цена за един участник:

Ранно записване до 31 юли 2026 г. – 1278 EUR (2500 лв.), без включен ДДС
Записване в периода 1 август – 30 септември 2026 г. – 1350 ЕUR (2640 лв.), без включен ДДС

Храна и нощувка: За сметка на участниците
Защо това обучение е важно за Вас?
В условия на нарастващи разходи, недостиг на кадри и високи изисквания към производителността, компаниите се нуждаят от структуриран, доказан и приложим подход за управление на процесите. Методиката на REFA – Германия, утвърдена повече от 100 години в индустрията, предоставя:

По-ясна „картина“ на процесите и загубите: участниците се научават да анализират работни системи и потоци на работа, да идентифицират тесни места, излишни движения и неефективни операции – и да аргументират промени с данни.
Стандартизиране и устойчиви подобрения: внедряване на ясни стандарти за работа и организация на работните места, които улесняват обучението на нови служители, намаляват вариациите в резултатите и подпомагат качеството.
По-добра производствена отчетност и управленски контрол: практични методи за работа с производствени данни – така че планирането, нормирането, калкулацията на разходи и проследяването на изпълнение да стъпват на измерими показатели, а не на допускания.
Повишаване на ефективността без „натиск“ върху хората: подход, който балансира производителност, ергономия и реални условия на труд – с цел по-малко грешки, по-малко преработки и по-добра организация на натоварването.
Международно призната квалификация: успешно завършилите получават оригинални сертификати от REFA Германия, валидни в международен контекст.

Обучението е препоръчително за:

производствени предприятия и стартиращи бизнеси от широк спектър на икономически дейности;
мениджъри на производство, технолози, групови мениджъри от различни нива, анализатори, икономисти, инженери, студенти, стажанти, консултанти и др.

Отзиви и референции за това обучение можете да получите от тези, които вече избраха РЕФА.
Запишете се сега: Онлайн-заявка за участие
Поради ограничения брой на местата и проявения предварителен интерес, записванията ще стават по реда на постъпване на заявките.
За допълнителна информация се обръщайте към нас на адрес: София 1527, ул. Чаталджа 76, ет. 1, тел.(факс) 02/980 10 90, 0884 038753.
За REFA:
REFA е водеща германска организация в областта на проучването на работни системи и процеси, организация в производството и корпоративното развитие. От своето основаване през 1924 година, асоциацията създава и разпространява Ноу-Хау: чрез специализирано следдипломно обучение, а в последните няколко години все повече и посредством консултиране и асистиращо съдействие. Със своите постоянно развиващи се ключови компетенции, REFA допринася за повишаване на конкурентоспособността на икономиката, както и за подобряване на условията на труд на работниците и служителите в предприятията.
